**ORDIN nr. .............. din .................. 2024**

**privind modificarea Ordinului Ministrului Culturii nr. 3678/21.12.2023 pentru aprobarea Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare**

Ținând cont de prevederile Regulamentului (UE) nr. 1407/18 decembrie 2013 al Comisiei privind aplicarea art. 107 și 108 din Tratatul privind funcționarea Uniunii Europene - ajutoarele de minimis, cu modificările și completările ulterioare,

În temeiul prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii Concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare,

Luând în considerare dispozițiile OUG nr. 57/2019 privind Codul administrativ, cu modificările și completările ulterioare,

În conformitate cu avizul favorabil al Consiliului Concurenței nr. RG/10901/03.08.2022 aferent proiectului de ordin al ministrului culturii privind aprobarea schemei de ajutor de minimis pentru sectorul cultural independent*,*

Având în vedere Memorandumul cu tema *„Aprobarea Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2022-2023”*, aprobat în ședința Guvernului din data de 05 octombrie 2022,

În temeiul prevederilor art. 11 alin. (4) din Hotărârea Guvernului nr. 90/2010 privind organizarea și funcționarea Ministerului Culturii, cu modificările și completările ulterioare,

Având în vedere Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, modificat prin Ordinul Ministrului Culturii nr. 2910/11.05.2022,

În baza Referatului de aprobare a modificării Ordinului Ministrului Culturii nr. 3678/21.12.2023pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, cu modificările și completările ulterioare, înregistrat la Cabinetul Ministrului sub nr. ............/................

În considerarea art. 7 alin. (4) din Regulamentul (UE) nr. 1407/18 decembrie 2013 al Comisiei privind aplicarea art. 107 și 108 din Tratatul privind funcționarea Uniunii Europene - ajutoarele de minimis, cu modificările și completările ulterioare,

Ministrul Culturii emite următorul

**O R D I N**

**Art. I.** Ordinul Ministrului Culturii nr. 3453/2022 privind aprobarea *Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024*, cu modificările și completările ulterioare, publicat în Monitorul Oficial al României, Partea I, nr. 1090 din 11 noiembrie 2022, se modifică după cum urmează:

1. La Anexa, articolul 12 se modifică și va avea următorul cuprins:

*”Art. 12.*

*(1) Perioada de valabilitate a Schemei în care vor fi acordate ajutoare de minimis este de la data intrării în vigoare a Ordinului Ministrului Culturii de aprobare a prezentei Scheme până la data de 30 iunie 2024.*

*(2) Data până la care se vor efectua plățile ajutorului de minimis este cel târziu 31 decembrie 2024, în limita creditelor bugetare”*.

**Art. II.** Prezentul ordin se publică în Monitorul Oficial al României, Partea I.

**RALUCA TURCAN**

**MINISTRUL CULTURII**

**Rela-Nicoleta ȘTEFĂNESCU, retar Gener \_\_\_\_\_\_\_\_\_\_\_\_\_\_**

Camelia Marcu, Secretar General

Violeta Ciobanu, Director, Direcția Economică

Andreea Rucsandra Nanea, consilier juridic, Serviciul Juridic, Contencios

Întocmit: Mihai Agafiței, consilier, Compartimentul Investiții în Cultură